ועדת העבודה, הרווחה והבריאות, כנסת 20, פרוטוקול מספר 843, 2018-07-17 09:06

אלי אלאלוף: בוקר טוב, היום ה-17 ביולי 2018, ה' באב התשע"ח, השעה 09:06.

אלי אלאלוף: בוקר טוב לכולם.

אלי אלאלוף: אנחנו דנים בהצעת תקנות בריאות העם (מכשירים רפואיים מיוחדים), התשע"ח-2018.

אלי אלאלוף: קיבלנו בקשה ממשרד הבריאות לאשר את התקנה, לאשר חמישה מכשירים.

נעה בן שבת: המכשיר נקרא טומוגרפיה פליטת פודיטרוני, שזה פט-סי.

נעה בן שבת: טי.

אלי אלאלוף: על בסיס אוכלוסייה של מספר התושבים, 475,000 פר מכשיר.

אלי אלאלוף: על בסיס זה יש אפשרות לקבל חמישה מכשירים בתיאום עם האוצר והבריאות.

אלי אלאלוף: אני מזכיר שביקשנו מהבריאות לעדכן אותנו למי הולכים המכשירים ערב ההחלטה.

קריאה: מקובל.

אלי אלאלוף: אנחנו גם ביקשנו תמונה כוללת ממשרד הבריאות על כל המכשירים, היכן הם ממוקמים.

מוטי בבציק: אני יכול לומר כרגע היכן נמצאים ה-12 מכשירים שכרגע נמצאים בארץ.

מוטי בבציק: כיום בארץ יש 12 מכשירים עם רישיון.

מוטי בבציק: אחד ממוקם בצפת, אחד ברמב"ם, בשיבא, באיכילוב בתל אביב, בבלינסון בתל אביב, באסותא בתל אביב, באסותא באשדוד, בהדסה עין כרם, באסף הרופא בראשון לציון, בסורוקה בבאר שבע, בשערי צדק בירושלים.

קריאה: באוגוסטה ויקטוריה.

מוטי בבציק: כן.

מוטי בבציק: אלה 12 המכשירים שקיימים היום.

מוטי בבציק: יש לנו עוד רישיון אחד שאנחנו יכולים לחלק לפני התקנה, ואחרי שנעשה את התיקון יהיו לנו שישה מכשירים לחלק ואנחנו נעדכן את הוועדה להיכן אנחנו מייעדים אותם.

נעה בן שבת: לפי התקנות אתם יכולים להציב אותו בבית חולים שיש בו מרכז לטיפול אונקולוגי מאיץ קווי או מכונת קוונט וסורק סי.

נעה בן שבת: טי.

נעה בן שבת: או אם יש בכל המרכזים האלה, אתם יכולים לאשר במקומות אחרים.

נעה בן שבת: אישרתם כבר במקומות?

מוטי בבציק: עדיין לא אישרנו.

מוטי בבציק: כל מה שכרגע אנחנו הולכים לאשר, עוד לא אישרנו כלום עד החלטת הוועדה.

נעה בן שבת: אבל ב-12 האלה יש גם בתי חולים או מקומות אחרים שאין להם ערכת טיפול אונקולוגי?

מוטי בבציק: בכל מקום שיש את המכשיר, יש מרכז אונקולוגי.

אלי אלאלוף: כמובן כל התנאים הנדרשים להתקנת מכשיר או לאישור מכשיר במקום צריכים להיבדק לפני הביצוע.

אלי אלאלוף: זה דורש צוות, הדרכת צוות, הפעלה.

אלי אלאלוף: במקרה הייתי מעורב בהקמת ה-פט-סי.

אלי אלאלוף: טי הראשון שהיה בהדסה לפני כמעט 15 שנים, עם פרופסור הרי אטלו.

נעה בן שבת: בתוקף סמכותי לפי סעיף 65ב(3) ו-(5) לפקודת בריאות העם, 1940, בהסכמת שר האוצר ובאישור ועדת העבודה, הרווחה והבריאות של הכנסת אני מתקין תקנות אלה:

נעה בן שבת: בתוספת לתקנות בריאות העם (מכשירים רפואיים מיוחדים, התשנ"ד-1994 –

אלי אלאלוף: מי בעד אישור תקנות בריאות העם (מכשירים רפואיים מיוחדים), התשע"ח-2018?

אלי אלאלוף: מי נגד?

אלי אלאלוף: בעד – פה אחד תקנות בריאות העם (מכשירים רפואיים מיוחדים), התשע"ח-2018 נתקבלו.

אלי אלאלוף: התקנות אושרו פה אחד.

אלי אלאלוף: תודה.